Lõõtspillipeo HARMOONIKA piletid on müügil
Lõõtspillikogukond tähistab Eesti Vabariigi 100. sünnipäeva 8. lõõtspillipeoga Harmoonika. Pidu toimub 14. juulil 2018 kell 18 Põlva Intsikurmus ja piletite müük Piletilevis on alanud!
Kuni 30. juunini saab pileteid Piletilevist osta soodushinnaga: täispilet 13€, õpilane/tudeng/ pensionär 8€ ja perepilet 25€.
Peol esitletakse kahte kingitust Eestile: lõõtspillimeister Heino Tartesel on valminud 100. Teppo-tüüpi lõõtspill ja koondorkestrisse oodatakse kokku 100 lõõtspillimeest. Lõõtsade saatel astub üles Kalle Sepp, vabariigi auks peetavat pidu tulevad külastama Lahedad Mutid ja lõõtsad tõmbavad lahti ka tulevased lõõtspillitähed.
Kohtumiseni Harmoonikal!